অভিযানে আবাসিক ভবন ও কার-পার্কিংয়ের জায়গায় বাণিজ্যিক ব্যবহার করার দায়ে ১৯টি হোল্ডিংয়ের ভবন মালিক ও ব্যবসায়িক প্রতিষ্ঠানকে ৫০ লাখ টাকা জরিমানা করা হয়। জরিমানা করা প্রতিষ্ঠানগুলোর মধ্যে রোকেয়া সরণীর হাতিল কমপ্লেক্সকে ২০ লাখ টাকা, কাজীপাড়ার লাইফ এইড হাসপাতালকে ৭ লাখ টাকা, উড আর্ট ফার্নিচারকে ৫ লাখ টাকা, হেরা ফার্নিচারকে ২ লাখ টাকা, আকতার ফার্নিচারকে ২ লাখ টাকা, লাক্সারি ফার্নিচারকে ১ লাখ টাকা, সওদাগর ফার্নিচারকে ১ লাখ টাকা, ওরিয়েন্টাল ফার্নিচারকে ১ লাখ টাকা, টিভিএস মোটর সাইকেল শো-রুম মালিককে ২ লাখ টাকা, হোন্ডা মোটর সাইকেল শো-রুমকে ১ লাখ টাকা ও ওয়ালটনের শো-রুম মালিককে ৫০ হাজার টাকা জরিমানা করা হয়। এছাড়া অনুমোদনহীন ভবনে ব্যবসা পরিচালনার জন্য স্বপ্ন সুপার শপকে ২ লাখ টাকা জরিমানা করা হয়। অভিযানে রাজউকের সহকারী অথরাইজড অফিসার রঙ্গন মন্ডল ও মো. ইলিয়াস মিয়া উপস্থিত ছিলেন।